AKP มอบ “หน้ากากอนามัย” ป้องกันภัยโควิด-19 ระลอก 3
AKP ห่วงใยพนักงานมอบ “หน้ากากอนามัย” ป้องกันภัยโควิด-19 ระลอก 3
6 ก.ค. 2564

บริษัท อัคคี ปราการ จำกัด (มหาชน) หรือ AKP นำโดย นายวันชัย เหลืองวิริยะ ประธานเจ้าหน้าที่บริหารและกรรมการผู้จัดการ ร่วมกับคณะทำงานสวัสดิการองค์กร ห่วงใยพนักงานช่วงการระบาดโควิด-19 ซึ่งขณะนี้อยู่ในระลอกที่ 3 ได้ส่งมอบหน้ากากอนามัยให้กับพนักงานทุกคนอย่างต่อเนื่อง ทั้งเน้นมาตรการรักษาระยะห่างระหว่างกัน
โดยก่อนหน้านี้ได้จัดทีมแพทย์เข้าตรวจคัดกรองฟรีให้กับพนักงานทุกคน 2 รอบ ซึ่งไม่มีผู้ติดเชื้อแต่อย่างใด ทั้งยังคงใช้มาตรการป้องกันและสกัดเชื้ออย่างเข้มข้น ด้วยนโยบายงดการเดินทางเข้าออกนอกพื้นที่โดยไม่จำเป็น การตั้งจุดคัดกรองตรวจวัดอุณหภูมิพนักงานก่อนเข้าบริษัทฯ วางจุดบริการแอลกอฮอล์ การเว้นระยะห่าง การใส่หน้ากากอนามัย และแนะนำให้พนักงานล้างมือบ่อยๆ เพื่อความปลอดภัยของพนักงาน รวมถึงครอบครัว และสังคมส่วนรวม ณ ห้องประชุมนิคมอุตสาหกรรมบางปู